Հայաստանում կայացած Ֆրանկոֆոնիայի միջազգային կազմակերպության 17-րդ գագաթնաժողովի շրջանակներում Հայաստանը երկու տարով ստանձնեց այդ կառույցի նախագահությունը: Հատկանշական է, որ ի տարբերություն մի շարք այլ կառույցներում (օրինակ՝ ՇՀԿ, ԵՄ, ԵԱՏՄ) ընդունված կանոնների, Հայաստանը Ֆրանկոֆոնիայի միջազգային կազմակերպության գագաթնաժողովի նախագահությունը չի ստանձնել ռոտացիոն կարգով։ Դա եղել է հայկական կողմի նախաձեռնողականության և ակտիվ աշխատանքի արդյունքը։